بیر فلاکت گلنده, بیر عؤمر چکر یاددان چیخا. زلزلهده ایلک ایش یارالیلاری, چؤکموش ائولرین آلتیندان قورتارماق دیر. قورتورولموشلاری ساغالتماق دیر. قالانلارا ایلک یاردیملاری چاتدیرماق دیر. گئتدیکجه یاردیملار آرتار. گوندهلیک گرهکن شئیلردن سئوای باشقا گرهکن شئیلر یارانیر.
گؤرونن چوخ یئرلرده خبرلرین قاباغی آلینیر. بلکه ده خبرلری یوخ دیر. خبرلری منیمسهین یوخ دیر. بئله بیر دورومدا ایش میللتین بوینونا دوشور. هر کس بیر مئدیا اولمالیدیر. گؤرن تانییان هر بیر کسه دئییلمهلیدیر. یادیمیزدان چیخماسین بیز دئمهسک کیمسه دئمهیهجک. بیز گؤرمهسک کیمسه گؤرمهیهجک.
قاباقدا قیش اولاجاق. ائولر تیکیلمهلیدیر. یاناجاق اولمالیدیر. بونلار ایندیدن دوشونولمهلیدیر. اؤنملی اولان زلزله وورانلارا دردلرینه چارا تاپماق دیر. بیر چوخلاری ایسترلر آنجاق اؤنمسهمزلر. اونلارا دا اوز توتمالیییق. تانیدیغیمیز هر بیر کسه اوز توتمالیییق. اؤنملی دهییل, تانیدیغیمیزلا نئجه ایلگیمیز واردیر.
azb_Arab azb_Arab azb_Arab